- Radu Drăguşin a fost întrebat despre lucrul care l-a impresionat cel mai mult la Tottenham
- Răspunsul dat de fundaşul român
Radu Drăguşin a fost întrebat despre lucrul care l-a impresionat cel mai mult la Tottenham, şi a oferit imediat răspunsul. Fundaşul român a transmis că antrenamentele foarte intense l-au surprins. De asemenea, acesta a mai declarat că s-a acomodat imediat la Spurs, după transferul istoric din iarnă.
Radu Drăguşin a fost titular în premieră la Tottenham, în ultima etapă. Spurs a fost umilită de Fulham, fiind învinsă categoric cu scorul de 3-0.
"Ce te-a impresionat la Tottenham?" Radu Drăguşin a dat imediat răspunsul
Radu Drăguşin a dezvăluit că la Tottenham este un mare plus faptul că jucătorii de integrează imediat în grup. Fundaşul român a dezvăluit a fost mereu un obiectiv să ajungă să evolueze în Premier League, iar atunci când a primit ofertă de la Tottenham, nu a stat pe gânduri.
De asemenea, Drăguşin a dezvăluit că antrenamentele sunt foarte intense, iar stilul şi viteza de joc sunt pe placul său.
"M-am acomodat foarte bine la Tottenham, m-au primit cu căldură, oamenii de acolo sunt profesionişti din punctul acesta de vedere, mereu încearcă să te facă să te acomodezi cât mai repede. Fotbalul din Anglia a fost mereu un obiectiv pentru mine. Îmi place foarte mult stilul de joc, intensitatea, viteza jocului, iar când au venit mai multe oferte, acolo am vrut să joc.
(N.r. Ce te-a impresionat) M-au impresionat intensitatea antrenamentele, forţa pe care o au băieţii acolo, dezvoltarea fizică şi calitatea lor", a declarat Radu Drăguşin, conform frf.tv.
Concluzia trasă de Ilie Dumitrescu, după ce l-a văzut pe Radu Drăguşin titular în premieră la Tottenham
Care a fost concluzia trasă de Ilie Dumitrescu, după ce l-a văzut pe Radu Drăguşin titular în premieră la Tottenham. Fundaşul român a profitat de accidentarea suferită de Micky van de Ven, dar nu şi-a putut ajuta echipa să evite umilinţa de pe Craven Cottage. Spurs a cedat cu 0-3 confruntarea cu Fulham din etapa a 29-a din Premier League.
"Pereche de marcaj, îl vedem pe Drăgușin la Muniz. În prima fază, tu, ca fundaș central, ești în zonă, te duci lângă el, e omul tău, e responsabilitatea ta.
El este foarte preocupat să țină linia cu Romero, neinformându-se că este Muniz, același jucător pe care l-a avut în primă fază în marcaj, în spatele lui. E o dublă greșeală.
Prima, la un moment dat, el e cu un pas mai spate decât Romero. Dacă era pe aceeași linie, poate avea o șansă la centrarea asta extraordinară.
A doua greșeală, Udogie nu strânge. Udogie stă departe, trebuie să strângă în centru. În primă fază îl are în marcaj, e informat că e atacant în zonă. Îl pierde din marcaj, nici nu se poziționează foarte bine…
A vrut să strângă, să dubleze, nu e vina lui la golul doi. Încearcă să salveze, să facă ceva. Nu are nicio vină (n.r.- la golul 3).
E primul meci ca titular, e un alt ritm, diferit de Serie A. Toate publicațiile vorbesc de primul gol, doar pe acela l-au analizat, unde are o parte de vină", a spus Ilie Dumitrescu la digisport.ro.